Sprjewja

Sprjewja ( tež Rěka; , ) je něhdźe 400 kilometrow dołha rěka we Łužicy na wuchodźe Němskeje a sewjeru Čěskeje, kotraž ćeče přez zwjazkowe kraje Sakska, Braniborska a Berlin.

Wužórli so we Łužiskich horach z třoch žórłow: w Habrachćicach, Nowych Jěžercach a při Kotmarje. Z horow běži rěka přez Šěrachow-Korzym, Budestecy a hłuboki doł mjez Hornjej Hórku a Budyšinom do Łužiskeje nižiny a přez holansku a hatowu krajinu kaž tež Łužiski brunicowy rewěr a městačko Grodk dale do Delnjeje Łužicy. Jako znutřkowne delta Sprjewje nadeńdu so za Choćebuzom Błóta, kotrež so w Gójackim jězorje kónča. W Berlinje wuliwa so Sprjewja do Habole.

Na swojim běhu wužiwa so rěka dwójce za zastaranje spjateju jězorow, mjenujcy w Budyšinje a pola Grodka. Wobaj jězoraj słužitej zastaranju łužiskich brunicowych milinarnjow z wodu.

Wódrino-Sprjewiny kanal zwjazuje Sprjewju blisko Přibora z Wódru.

Hlej tež: Nastawki wo při Sprjewi ležacych sydlišćach

 Wotkaz 

Kategorija:Rěka w Berlinje
Kategorija:Rěka w Braniborskej
Kategorija:Rěka w Sakskej
Kategorija:Rěka w Čěskej

Kategorija:Rěka we Łužicy
Kategorija:Biosferowy rezerwat Hornjołužiska hola a haty
2
Kategorija:Rěka w Europje
Kategorija:Geografija Budyšina